Ena dirkaška zasedba, Lauda in Regazzoni, je ostala tudi v sezoni 1976. Na prvih treh dirkah so uporabljali še različico 312T, Lauda je zmagal na prvih dveh dirkah nato pa še Regazzoni na tretji, kasneje pa so uporabljali izboljšano različico 312T2, ki je bila le nekoliko spremenjena različica predhodnega dirkalnika. To je bilo potrebno zaradi novih pravil, ki niso več dovoljevala visokih krilc. 312T2 je bil še uspešnejši od dirkalnika 312T, saj je Lauda močno vodil v prvenstvu s še tremi zmagami do velike nesreče na Veliki nagradi Nemčije, ki jo je povzročila okvara na zadnjem vzmetenju. Lauda je bil močno opečen, toda čudežno se je vrnil že šest tednov kasneje. James Hunt je na zadnji dirki osvojil naslov z le točko prednosti pred Laudo, toda dirkalnik 312T2 je osvojil svoj drugi zaporedni konstruktorski naslov.